
Procesul de management al riscului trebuie să aibă un caracter permanent, deoarece în fiecare zi 
pot să apară riscuri noi care trebuie controlate înainte de a deveni imparabile şi de a duce la dezastru. 
Gestionarea riscurilor trebuie subordonată în fiecare organizaţie obiectivelor stabilite. Pentru a gestiona 
eficient riscurile se impune, ca prim pas, identificarea şi prioritizarea lor. 


1. Riscul — concept ştiinţific şi social 


Riscul este prezent în toate activităţile organiza- 
ţiilor deoarece poate afecta atât securitatea 
organizaţiei, sănătatea indivizilor, cât şi mediul 
înconjurător. Riscul este un concept multidimen- 
sional a cărui cuprindere nu poate fi redusă la un 
singur element, la o cifră. Important pentru fiecare 
organizaţie este să se determine un nivel acceptabil 
al riscului investiţional pe care aceasta este dispusă 
să şi-l asume. 

Fiecare domeniu al cunoaşterii are propria sa 
terminologie. Anumiți termeni care au un înţeles 
simplu, fiind utilizaţi zilnic, prezintă adesea o conota- 
ţie diferită şi complicată, atunci când se aplică într-un 
domeniu specializat. Un astfel de termen este riscul. 

Polemica pe tema definirii riscului şi a diferenţierii 
faţă de incertitudine a angrenat specialişti din dome- 
nii diferite şi este încă vie dând naştere la discuţii 
ample. A vorbi despre risc este o provocare. Definiţia 
riscului diferă, de la o disciplină la alta, şi chiar în 
cadrul aceluiaşi domeniu sunt uneori definiţii contra- 
dictorii. Cu toate aceste diferențieri, toate definițiile 
riscului conţin două elemente comune: incertitudinea 
(nedeterminarea) şi pierderea. De exemplu: 

- riscul reprezintă variabilitatea rezultatului 
posibil în funcţie de un eveniment nesigur, incert; 


- riscul reprezintă incapacitatea unei 
organizaţii de a se adapta, la timp şi la cel mai mic 
cost, la modificările de mediu; 

- riscul reprezintă incertitudinea cu privire la o 
pierdere; 

- riscul reprezintă posibilitatea ca pierderile 
să fie mai mari decât se aşteaptă; 

- riscul reprezintă posibilitatea ca un fapt să 
se producă cu consecințe nedorite; 

- riscul reprezintă incertitudinea ce afectează 
rezultatul; 

- riscul reprezintă posibilitatea ca orice 
rezultat să difere de unul aşteptat etc. 

Riscul poate fi definit simplu ca o daună posibilă. 
De aici, rezultă cele două elemente componente: 
probabilitatea (prin care se prognozează producerea 
evenimentului în viitor) şi dauna (de regulă poate fi 
indicată în funcţie de contextul producerii evenimen- 
tului respectiv), aşadar riscul este o anticipare a 
posibilităţii unei pagube. 

Originea riscului se află în incertitudinea care 
poate sau nu să genereze o pagubă datorită ezită- 
rilor şi inconsistenţei în luarea deciziilor. 

Ca eveniment generator de pagube, riscul este 
neplăcut în viaţa oricărei organizaţii. 


Prin planificarea unei activităţi, organizaţia 
urmăreşte să atingă nivelul aşteptărilor. Orice 
abatere de la aceste aşteptări este o formă de 
manifestare a riscului. Riscurile pot fi încadrate în 
mai multe categorii, astfel, se disting: riscuri naturale, 
riscuri economico-financiare, riscuri profesionale, 

riscuri de mediu, riscuri sociale, riscuri politice, riscuri 
tehnice etc. 

Problematica riscului şi a managementului riscu- 
lui cunoaşte un proces evolutiv, concretizat în explo- 
zia de metodologii, publicaţii şi ghiduri, dar şi în nu- 
mărul mare al conferinţelor şi seminariilor. 


2. Identificarea riscurilor 


Managementul riscului poate fi înţeles ca un 
proces continuu, bazat pe procese, metode şi instru- 
mente de gestionare a riscurilor care asigură un 
mediu riguros pentru un proces decizional pro-activ 
prin: evaluarea continuă a posibilelor evoluţii riscante 
(riscul), identificarea riscurilor care trebuie tratate 
prioritar, implementarea strategiilor de gestionare şi 
diminuare a acestora. 

În orice organizaţie, procesul de management al 
riscului implică o doză de subiectivism, care poate fi 
mai mare sau mai mică în funcţie de percepţia 
persoanelor implicate în acest proces, domeniile de 
competenţă ale acestora şi experienţa lor în identifi- 


carea, evaluarea şi gestionarea riscurilor. In 
organizaţia militară, managementul efectiv al 
riscurilor presupune informaţii despre gravitatea 


riscului (evaluarea riscului) şi despre importanţa pe 
care organizaţia o acordă reducerii riscului. 

Identificarea şi evaluarea riscurilor în orice orga- 
nizaţie trebuie să răspundă la câteva întrebări: Care 
sunt lucrurile (evenimentele) care ar putea, eventual, 
să se întâmple?; De ce se pot întâmpla?; Ce urmări 
ar putea avea?; Care dintre riscuri sunt mai mari?; 
Cât de mare este riscul? 

Aplicarea tehnicilor şi mecanismelor specifice 
managementului riscului în planificarea şi desfăşu- 
rarea activităţilor dintr-o organizaţie militară are ca 
scop identificarea tuturor riscurilor şi luarea celor mai 
eficiente măsuri de reducere sau eliminare a efec- 
telor acelor evenimente neprevăzute care pot afecta 
îndeplinirea obiectivelor. 

Riscurile trebuie identificate la toate nivelurile 
organizaţiei unde se realizează că există consecinţe 
asupra atingerii obiectivelor şi se vor lua măsuri 
specifice de soluţionare a problemelor ridicate de 
respectivele riscuri. 

În raport cu situaţia în care se află organizaţia, 
identificarea riscurilor poate fi într-una din următoa- 
rele ipostaze: identificarea iniţială a riscurilor sau 
identificarea permanent a riscurilor. 

Identificarea iniţială a riscurilor este caracteristică 
organizaţiilor noi sau care nu şi-au identificat anterior 
riscurile, într-o manieră structurată. De asemenea, 
această situaţie se întâlneşte în cazul demarării unui 
nou proiect sau atunci când o activitate nouă este 
introdusă în organizaţie. 


Identificarea permanentă a riscurilor este carac- 
teristică organizaţiilor în care s-a consolidat manage- 
mentul riscurilor. 

Identificarea continuă este necesară pentru 
cunoaşterea riscurilor care nu s-au manifestat ante- 
rior datorită circumstanțelor, a schimbării circum- 
stanţelor în care se manifestă riscurile identificate 
anterior, precum şi pentru stabilirea riscurilor care 
s-au manifestat în trecut, dar care nu mai prezintă, în 
prezent, importanţă pentru organizaţie. 

Identificarea riscurilor noi apărute în cadrul orga- 
nizaţiei presupune atât existenţa unei bune comu- 
nicări între membrii organizaţiei, cât şi continua valo- 
rificare a surselor de informaţii din mediul organi- 
zaţional, acestea facilitând sesizarea la timp a schim- 
bărilor care vor afecta profilul de risc al organizaţiei. 

In organizaţie pot fi aplicate o serie de metode 
sau tehnici pentru identificarea propriu-zisă a riscu- 
rilor. O primă modalitate este abordarea prin prisma 
dimensiunilor riscurilor, plecând de la ideea că riscul 
este multidimensional, cuprinzând toate aspectele 
organizaţiei. Altă modalitate o reprezintă folosirea ca- 
tegoriilor funcţionale, adică identificarea riscurilor din 
diverse arii operaţionale (operaţii, logistică, econo- 
mico-financiar etc.). A treia modalitate presupune 
luarea în considerare a activelor organizaţiei (oa- 
meni, proprietăţi, venituri, fond comercial), punându- 
se accentul pe activele critice ale organizaţiei. 

Identificarea riscurilor trebuie să ia în considerare 
o serie de aspecte precum: factori cauzali, posibile 
consecinţe, intervalul de timp pe care se desfăşoară 
identificarea, corelarea cu alte riscuri, strategii utili- 
zate pentru diminuarea riscului şi gradul lor de 
eficacitate. 

Informaţii pentru identificarea riscurilor pot fi 
obţinute prin: 

- cercetare la masa de lucru: studierea docu- 
mentelor, studierea planurilor organizaţiei, a 
informaţiilor deţinute de persoane, descrieri 
ale derulării unor activităţi asemănătoare etc.; 

- vizite la faţa locului: permit discuţia cu cei ex- 
puşi la riscuri, crearea unei reţele informaţio- 
nale de contacte necesare managerului de 
risc pentru a-şi îmbunătăţi rapoartele; 

- participări la manifestări în afara organizaţiei: 
conferinţe de specialitate, întruniri ale organi- 


Locotenent-colonelul inginer Marian Ştefan ZAHARIA este doctorand în Ştiinţe Militare şi 

zaţiilor militare în care se discută aspecte 
legate de riscuri ce pot proveni din mediul 
extern. 

Pentru identificarea riscurilor, tehnicile de identi- 
ficare au fost categorisite şi în alt mod: realizarea 
unei liste a riscurilor posibile şi a unui profil de risc al 
organizaţiei; compararea riscurilor cu cele apărute în 
activităţileproiectele similare; stabilirea riscurilor ce 
pot surveni în derularea activităţilor şi a bugetului 
activităţiyproiectului; stabilirea riscurilor pe baza 
experienţelor precedente. Pentru realizarea unei liste 
a riscurilor posibile şi a unui profil de risc al 
organizaţiei, pentru a cunoaşte ideile sau opiniile 
personalului organizaţiei, managerul foloseşte ca 
modalităţi, brainstormingul şi interviurile. 

În scopul înlăturării subiectivismului în identifi- 
carea riscurilor pot fi folosite şi metode complemen- 
tare, cum ar fi: desemnarea unei echipe din interior 
sau exterior, care să analizeze toate activităţile orga- 
nizaţiei în corelaţie cu obiectivele şi să identifice 
riscurile; autoevaluarea riscurilor prin participarea 
tuturor membrilor organizaţiei care cunosc proble- 
mele cu care se confruntă în realizarea obiectivelor. 

Crearea unui profil de risc în cadrul acestei orga- 
nizaţii poate reprezenta o caracteristică a organiza- 
tiei comparativ cu alte organizaţii. Acest profil poate fi 
determinat de diverşi factori, cum ar fi: cultura şi gra- 
dul de cunoaştere a domeniului organizaţiei, experi- 


enţa profesională, conjunctura de moment etc. Pro- 
filul de risc nu este stabil, se modifică sub influenţa 
factorilor enumerati. Definim profilul de risc ca fiind 
un tablou care cuprinde evaluarea documentată şi 
prioritizată a riscurilor cu care se confruntă organi- 
zaţia militară. Realizarea profilului de risc al organi- 
zaţiei militare trebuie să cadă în sarcina unei echipe, 
pentru a se atenua subiectivismul şi a corela riscurile 
pe diferite niveluri. 

Identificarea riscurilor din organizaţia militară 
constituie primul pas în construirea profilului de risc 
al organizaţiei. Cel de-al doilea pas în realizarea 
profilului de risc îl reprezintă gruparea riscurilor iden- 
tificate în funcţie de expunerea la risc. Stabilirea 
profilului de risc al organizaţiei este o activitate care 
presupune seriozitate, deoarece în acest mod se 
conştientizează în organizaţie atitudinea ce trebuie 
adoptată faţă de diferite riscuri şi se facilitează moni- 
torizarea riscurilor. De asemenea, prin această acti- 
vitate se creează o imagine sugestivă a repartiţiei 
zonelor de risc ridicat din cadrul organizaţiei militare, 
zone spre care trebuie dirijate eforturile de creare a 
unui control intern eficace. 


! Carmen Nadia CIOCOIU, Managementul riscului, vol. 1, 
Teorii, practici, metodologii, Editura Academiei de Studii 
Economice, Bucureşti, 2008, pp.56-57. 


3. Prioritizarea riscurilor 


În cadrul managementului riscului se derulează 
un proces de prioritizare în care sunt tratate riscurile 
cu un grad mai mare de pierdere şi care prezintă cea 
mai mare probabilitate de producere; riscurile cu 
probabilitate de producere mai scăzută şi pierderi 
mai mici urmează a fi tratate ulterior. 

În practică, acest proces este dificil, fiind şanse 
mari de eroare acolo unde se încearcă echilibrarea 
priorităţii între astfel de riscuri. Gama riscurilor este 
complexă şi nuanţată în funcţie de unitatea de 
analiză, natura acestora şi din punctul de vedere al 
magnitudinii de producere sau a efectelor pe care le 
generează. 

Orice activitate socio-economică se desfăşoară 
sub imperiul unei multitudini a categoriilor de riscuri, 
a căror gamă de diversitate este foarte complexă şi 
nuanţată în funcţie de mediul în care se poate pro- 
duce, tipul şi natura acestora, precum şi din punctul 
de vedere al magnitudinii de producere sau a efec- 
telor pe care le generează. Datorită acestei structuri 
complexe, este clar că se pot defini o mulţime remar- 
cabilă de categorii. 


Riscurile pot avea caracter intern (precum gre- 
şelile manageriale) sau extern (orice eveniment 
extern care poate afecta în mod negativ derularea 
activităţilor). 

Considerând că gradul de manifestare al riscului 
este direct legat de probabilitatea sa de realizare, 
putem face o clasificare a gravităţii riscurilor în func- 
ţie de probabilitatea lor de realizare, acestea fiind!: 

- foarte riscante, când probabilitatea de realizare 
a acestora este foarte mare; 

- de risc mediu, când probabilitatea de realizare 
a acestora este moderată; 

- de risc scăzut, când probabilitatea de realizare 
a acestora este foarte scăzută. 

Altă prioritizare a riscurilor poate fi şi urmă- 
toarea: mai mult sau mai puţin cunoscute, mai mult 
sau mai puţin serioase, mai uşor sau mai greu de 
înlăturat. 


l Liliana PARAIPAN, Corina STANCIU, Managementul 
riscului, Bursa Română de Mărfuri, Bucureşti, 2001, pp. 25- 
26. 

CONCLUZII: 


e Managementul riscului a fost practicat în mod informal de la începutul istoriei 
umanităţii. Din momentul în care oamenii s-au adunat în comunităţi pentru a 
conserva resursele, pentru a-şi împărţi responsabilităţile şi pentru a se proteja 
împotriva nesiguranţei vieţii. În timp, managementul riscului a devenit un 
domeniu distinct şi bine conturat al managementului modern, o componentă 
esenţială şi indispensabilă a fiecărei organizaţii. Problematica riscului a devenit 
o preocupare importantă; aşa se face că, în prezent, manageri din diverse 
domenii de activitate, specialişti diverşi, organizaţii etc. sunt preocupaţi de 
înțelegerea şi analizarea acestuia ca bază de fundamentare în adoptarea 
deciziilor. 

Este utilă gruparea riscurilor identificate în orice organizaţie în funcţie de 
expunerea la risc, în acest fel realizându-se profilul de risc al organizaţiei. 
Chiar dacă două componente (structuri) ale organizaţiei identifică aceleaşi 
tipuri de riscuri, din perspectiva obiectivelor, activităţilor, contextului etc., 
profilul de risc nu va fi acelaşi. Identificarea şi analizarea riscurilor, precum şi 
realizarea profilului de risc este atributul exclusiv al organizației. 

Pentru un management eficient al riscurilor este necesar ca identificarea să 
capete un caracter continuu, ca o condiţie a adaptării organizaţiei la 
schimbare. 


PROPUNERE: 


Realizarea unei hărţi a riscurilor atât la nivelul general al organizaţiei, cât 
şi în cadrul structurilor subordonate, pentru a avea o imagine clară asupra 
riscurilor din mediul militar. 

